ད་ལྟའི་ཆར་མཉམ་འབྲེལ་རྒྱལ་ཚོགས་ཀྱིས་གོ་ལའི་གནམ་གཤིས་འགྱུར་ལྡོག་གི་ཐད་ཚོགས་ཆེན་འཚོག་བཞིན་པ་ལྟར།འཛམ་གླིང་ས་ཆ་གང་སའི་ཁོར་ཡུག་ལས་འགུལ་བ་ཚོས་སའི་གོ་ལའི་ཁོར་ཡུག་གི་གནས་སྟངས་གཙིགས་ཆེར་འཛིན་དགོས་པའི་དགོས་འདུན་འདོན་བཞིན་ཡོད་ལ།བོད་མིའི་སྒྲིག་འཛུགས་ཀྱིས་ཀྱང་འཛམ་གླིང་ཡང་རྩེར་གནས་བའི་བོད་མདོ་སྒང་གི་ཁོར་ཡུག་གི་གནས་སྟངས་གཙིགས་ཆེར་འཛིན་དགོས་པའི་ལས་འགུལ་སྤེལ་བཞིན་ཡོད།ལྷོ་ཨ་ཧྥེ་རི་ཀའི་ནང་གི་བོད་ཀྱི་སྐུ་ཚབ་དོན་གཅོད་ཁང་གི་དོན་གཅོད་སྣང་གསལ་ཆོས་སྒྲོན་ཡང་ཡུལ་དེའི་ནང་གི་ཁོར་ཡུག་ཚོགས་འདུ་ཞིག་ལ་མཉམ་ཞུགས་གནང་སྟེ་བོད་མཐོ་སྒང་གི་ཁོར་ཡུག་ཐད་ལ་གཏམ་བཤད་གནང་འདུག